I Told Them...
I Told Them... – septintasis Nigerijos atlikėjo Burna Boy studijinis albumas, išleistas 2023 m. rugpjūčio 25 d. Albume dainas kartu atlieka tokie atlikėjai, kaip 21 Savage, J. Cole, Dave ir kiti, o jam pristatyti išleisti penki singlai: „Sittin on Top of the World“, „Talibans II“, „Big 7“, „Cheat on Me“ ir „City Boys“. Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 14 tūkstančių kopijų ir jis debiutavo pirmojoje albumų reitingo vietoje, tapdamas pirmuoju atlikėjo įrašu, pasiekusiu šią viršūnę. 2024 m. vykusiuose „Grammy“ apdovanojimuose albumas nominuotas geriausio globalios muzikos albumo kategorijoje, daina „Sittin' on Top of the World“ – geriausio melodingojo repo atlikimo, o „City Boys“ – geriausio afrikietiškos muzikos atlikimo.